ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
పన్నెండో తరగతి పరీక్షలు, ప్రొఫెషనల్ కోర్సుల ప్రవేశ పరీక్షల నిర్వహణపై చర్చించడానికి రాష్ట్రాలు, కేంద్రపాలిత ప్రాంతాలతో రేపు ఉన్నతస్థాయి సమావేశం
పరీక్షల నిర్వహణకు సంబంధించి కేంద్ర విద్యాశాఖమంత్రి అన్ని రాష్ట్రాలు, కేంద్రపాలిత ప్రాంతాలకు లేఖలు రాస్తారు
ఈ సమావేశానికి కేంద్ర రక్షణ మంత్రి శ్రీ రాజ్నాథ్ సింగ్ అధ్యక్షత వహిస్తారు.
దేశంలోని అన్ని రాష్ట్రాలు, కేంద్రపాలిత ప్రాంతాల విద్యాశాఖ మంత్రులు, విద్యాశాఖ కార్యదర్శులు, ఆయా రాష్ట్రాల పరీక్షల బోర్డు చైర్పర్సన్లు, సంబంధిత అధికారులతో రేపు ఉన్నతస్థాయి వర్చువల్ సమావేశాన్ని నిర్వహించనున్నారు. ఈ సమావేశంలో పన్నెండో తరగతి పరీక్షలు, ప్రొఫెషనల్ కోర్సుల ప్రవేశ పరీక్షల ప్రతిపాదనలపై చర్చిస్తారు.
ఈ సమావేశానికి కేంద్ర రక్షణ మంత్రి శ్రీ రాజ్నాథ్ సింగ్ అధ్యక్షత వహిస్తారు. కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్', కేంద్ర మహిళా, శిశుశాఖ మంత్రి శ్రీమతి. స్మృతి జుబిన్ ఇరానీ, కేంద్ర సమాచార, ప్రసార మంత్రి శ్రీ ప్రకాష్ జవదేకర్ ఈ సమావేశంలో పాల్గొంటారు.
విద్యార్థులు, టీచర్ల భద్రత, సంక్షేమాన్నిదృష్టిలో పెట్టుకొని పరీక్షల నిర్వహణకు సంబంధించిన అవకాశాల కోసం పాఠశాల విద్యా మరియు అక్షరాస్యత విభాగం, విద్యా మంత్రిత్వశాఖ, సీబీఎస్ఈ అన్వేషిస్తున్నాయని కేంద్ర విద్యాశాఖ మంత్రి రమేష్ పోఖ్రియాల్ ‘నిశాంక్’ రాష్ట్రాలకు, కేంద్రపాలిత ప్రాంతాలకు రాసిన లేఖలో పేర్కొన్నారు. పరీక్షల తేదీలను ఖరారు చేసే విషయమై విద్యాసంస్థలతో ఉన్నత విద్యాశాఖ కూడా చర్చలు జరుపుతోందని చెప్పారు.
కోవిడ్ 19 మహమ్మారి విద్యారంగంతోపాటు మరెన్నో రంగాలను ప్రభావితం చేసిందని, విద్యారంగంలో ముఖ్యంగా బోర్డు పరీక్షలు, ప్రవేశ పరీక్షలపై తీవ్ర ప్రభావాన్ని చూపిందని లేఖలో పేర్కొన్నారు. ప్రస్తుత పరిస్థితుల నేపథ్యంలో దాదాపు అన్ని రాష్ట్రాల విద్యాబోర్డులు, సీబీఎస్ఈ, ఐసీఎస్ బోర్డులు 2021 విద్యాసంవత్సరపు పన్నెండో తరగతి పరీక్షలను వాయిదా వేసుకున్నాయన్నారు. అదేవిధంగా ప్రొఫెనల్ కోర్సుల్లో ప్రవేశాల కోసం నేషనల్ టెస్టింగ్ ఏజెన్సీతోపాటు జాతీయస్థాయి పరీక్షలు నిర్వహించే వివిధ సంస్థలు కూడా పరీక్షలను వాయిదా వేసుకున్నాయని లేఖలో పేర్కొన్నారు.
పన్నెండో తరగతి పరీక్షల నిర్వహణ దేశవ్యాప్తంగా స్టేట్ బోర్డ్ పరీక్షలు మరియు ఇతర ప్రవేశ పరీక్షలపై ప్రభావం చూపుతోంది. ఈ నేపథ్యంలో దేశవ్యాప్తంగా ఉన్న విద్యార్థుల ఆసక్తిని దృష్టిలో ఉంచుకొని విద్యార్థుల్లో అనిశ్చితిని తగ్గించేలా నిర్ణయం తీసుకోవడానికి రాష్ట్రాలు, కేంద్రపాలిత ప్రాంతాల అధికారుల నుంచి సీబీఎస్ఈ పన్నెండో తరగతి పరీక్షల నిర్వహణకు సంబంధించి అభిప్రాయాలను తీసుకోవడం అవసరమని మంత్రి లేఖలో పేర్కొన్నారు.
అంతేకాకుండా అధికారులు, విద్యార్థులు, తల్లిదండ్రులు, టీచర్లతోపాటు ఇతరుల నుంచి కూడా శ్రీ రమేష్ పోఖ్రియాల్ ట్విటర్ ద్వారా అభిప్రాయాలను కోరారు.
“తన ప్రియమైన విద్యార్థుల కెరీర్ను ప్రభావితం చేసే ఏ నిర్ణయం అయినా అన్ని రాష్ట్ర ప్రభుత్వాలు మరియు సంబంధిత అధికారులతో విస్తృతంగా సంప్రదింపులు జరపాలని గౌరవ ప్రధానమంత్రి భావిస్తున్నారు. ఇదే విషయమై ఇటీవలే నేను పలు రాష్ట్రాల విద్యా కార్యదర్శులతో సమావేశం నిర్వహించాను.’’
- డాక్టర్ రమేష్ పోఖ్రియాల్ నిశాంక్ @DrRPNishank, May 22, 2021
భారత ఎన్నికల సంఘం
కోవిడ్-19 సందర్బంగా సాధారణ ఎన్నికలు/ఉప ఎన్నికలు నిర్వహించడానికి మార్గదర్శకాలు
కోవిడ్-19 నేపథ్యంలో సాధారణ/ఉపఎన్నికల నిర్వహణకు విస్తృత మార్గదర్శకాలకు ఎన్నికల సంఘం ఆమోద ముద్ర వేసింది. ఇవి ఈ వెబ్ సైట్ లో అందుబాటులో పేర్కొన్నారు: https://eci.gov.in/files/file/12167-guidelines-for-conduct-of-general-electionbye-election-during-covid-19/
కోవిడ్-19 దృష్టిలో పెట్టుకునే కేంద్ర హోంశాఖ, కేంద్ర ఆరోగ్య, కుటుంబ సంక్షేమ శాఖ లు ఎప్పటికప్పుడు మార్గదర్శకాలను ఇస్తూనే ఉన్నాయి. తాజాగా 2020 జులై 29న జరీ చేసిన సర్క్యూలర్ లో రెండు మంత్రిత్వ శాఖలు మార్గదర్శకాలను ఇచ్చాయి.
అంతకుముందు, 2020 జూలై 17 న కమిషన్ 2020 జూలై 31 వరకు జాతీయ / రాష్ట్ర రాజకీయ పార్టీల అభిప్రాయాలు / సలహాలను కోరింది. రాజకీయ పార్టీల అభ్యర్థన మేరకు 2020 ఆగస్టు 11 వరకు గడువును పొడిగించింది. ఎన్నికల ప్రచారం, బహిరంగ సభలపై వివిధ రాజకీయ పార్టీలు, రాష్ట్రాల / యుటిల ముఖ్య ఎన్నికల అధికారుల నుండి వచ్చిన అభిప్రాయాలు / సలహాలను కమిషన్ పరిశీలించింది.
మార్గదర్శకాలలో ముఖ్యమైన అంశాలు:
నామినేషన్ సమయంలో అభ్యర్థితో పాటు వ్యక్తుల సంఖ్య, వాహనాల సంఖ్య నిబంధనలను కమిషన్ సవరించింది. ఇది నామినేషన్ ఫారమ్, అఫిడవిట్ ఆన్లైన్లో నింపి, ఆన్లైన్లో
సమర్పించడానికి ఐచ్ఛిక సదుపాయాన్ని కలిపించింది, ప్రింట్ తీసుకున్న తరువాత, సంబంధిత ఆర్ఓ కు సమర్పించవచ్చు. అభ్యర్థులు ఎన్నికలలో పోటీ చేయడానికి భద్రతా మొత్తాన్ని ఆన్లైన్లో జమచేసే అవకాశం మొదటి సారిగా కలిపించారు. నియంత్రణ మార్గదర్శకాలను దృష్టిలో ఉంచుకుని, ఇంటింటికీ ప్రచారం కోసం అభ్యర్థితో సహా వ్యక్తుల సంఖ్యను ఐదుకి కమిషన్ పరిమితం చేసింది. ఎంహెచ్ఏ/ రాష్ట్రం జారీ చేసిన నియంత్రణ సూచనలకు లోబడి తగిన సూచనలతో బహిరంగ సమావేశం, రోడ్ షోలు అనుమతిస్తారు. ఫేస్ మాస్క్, శానిటైజర్, థర్మల్ స్కానర్లు, గ్లోవ్స్, ఫేస్ షీల్డ్, పిపిఇ కిట్లు ఎన్నికల ప్రక్రియలో సామాజిక దూర ప్రమాణాలను నిర్ధారిస్తాయి. ఓటరు రిజిస్టర్లో సంతకం చేయడానికి, ఓటింగ్ కోసం ఈవీఎం బటన్ను నొక్కడానికి ఓటర్లందరికీ చేతి తొడుగులు అందించబడతాయి. సంబంధిత రాష్ట్రాలు / యుటిల ముఖ్య ఎన్నికల అధికారులు, ఈ మార్గదర్శకాలను అనుసరించే స్థానిక పరిస్థితులను పరిగణనలోకి తీసుకుంటూ ఏర్పాట్లు, నివారణ చర్యలకు సంబంధించి సమగ్ర రాష్ట్ర / జిల్లా, ఎసి ఎన్నికల ప్రణాళికలను తయారు చేయాలి.ఈ ప్రణాళికలు ఆయా రాష్ట్రాలు / యుటిలలోని కోవిడ్-19 కోసం నోడల్ ఆఫీసర్తో సంప్రదించి తయారు చేస్తారు.
రైల్వే మంత్రిత్వ శాఖ
ఈనెల 12వ తేదీ నుంచి మరో 80 ప్రత్యేక రైళ్లను నడపనున్న రైల్వే శాఖ
మే 12వ తేదీ నుంచి నడుస్తున్న 30 రాజధాని తరహా రైళ్లు, జూన్ 1వ తేదీ నుంచి నడుస్తున్న 200 స్పెషల్ మెయిల్ ఎక్స్ప్రెస్లకు ఇవి అదనం
ఈనెల 10వ తేదీ నుంచి టిక్కెట్ల బుకింగ్ ప్రారంభం
ఇవన్నీ పూర్తిగా రిజర్వేషన్ రైళ్లు
కేంద్ర ఆరోగ్య, కుటుంబ సంక్షేమ శాఖ, హోం శాఖతో సంప్రదింపులు జరిపిన రైల్వే మంత్రిత్వ శాఖ, ఈనెల 12వ తేదీ నుంచి మరో 80 ప్రత్యేక రైళ్లను నడపాలని నిర్ణయించింది. క్రింద ఇచ్చిన పట్టికలో పేర్కొన్న ప్రకారం ఈ రైళ్లు నడుస్తాయి. ఇవన్నీ పూర్తిగా రిజర్వేషన్ సీట్లున్న రైళ్లు. టిక్కెట్ల బుకింగ్ ఈ నెల 10వ తేదీ నుంచి ప్రారంభమవుతుంది.
ఈ ఏడాది మే 12వ తేదీ నుంచి నడుస్తున్న 30 రాజధాని తరహా రైళ్లు, జూన్ 1వ తేదీ నుంచి నడుస్తున్న 200 స్పెషల్ మెయిల్ ఎక్స్ప్రెస్లకు  ఇవి అదనం.
రైళ్ల రాకపోకల వివరాల పట్టిక కోసం ఇక్కడ క్లిక్ చేయండి.
ప్రధాన మంత్రి కార్యాలయం
ప్రధాని నరేంద్ర మోదీతో అమెరికా కాంగ్రెస్ ప్రతినిధి బృందం భేటీ
భారత్-అమెరికా సంబంధాలకు అమెరికా కాంగ్రెస్
నిరంతర.. ద్వైపాక్షిక మద్దతుపై ప్రధాని అభినందన;
ఈ ఏడాది జూన్లో తన పర్యటన సందర్భంగా కాంగ్రెస్నుద్దేశించి
రెండోసారి చారిత్రక ప్రసంగం చేయడాన్ని గుర్తుచేసుకున్న ప్రధాని;
ఉమ్మడి ప్రజాస్వామ్య విలువలు.. చట్టాలపట్ల గౌరవం.. ప్రజల మధ్య
బలమైన సంబంధాలను ప్రశంసించిన ప్రధాని.. అమెరికా బృందం
ప్రధానమంత్రి శ్రీ నరేంద్ర మోదీని ఇవాళ ఎనిమిదిమంది సభ్యుల అమెరికా కాంగ్రెస్ ప్రతినిధి బృందం న్యూఢిల్లీలో కలుసుకుంది. ఈ భారత మద్దతు బృందంలో ఇండియా కాకస్ డెమోక్రటిక్ కో-ఛైర్ రో ఖన్నా, రిపబ్లికన్ కో-ఛైర్ మైక్ వాల్జ్, ఇతర ప్రతినిధులు ఎడ్ కేస్, కాట్ కమాక్, డెబోరా రాస్, జాస్మిన్ క్రోకెట్, రిచ్ మెకార్మిక్, శ్రీ ఠానేదార్ ఉన్నారు. ప్రధానమంత్రి ఈ బృందాన్ని స్వాగతిస్తూ… భారత్-అమెరికా సంబంధాలకు అమెరికా కాంగ్రెస్ ఉభయపక్షాలు నిరంతర మద్దతివ్వడాన్ని అభినందించారు. ఈ సందర్భంగా అధ్యక్షుడు జో బైడెన్ ఆహ్వానంపై ఈ ఏడాది జూన్లో తన అమెరికా పర్యటన నేపథ్యంలో అమెరికా కాంగ్రెస్నుద్దేశించి రెండోసారి చారిత్రక ప్రసంగం చేసే అవకాశం లభించడాన్ని ప్రధాని గుర్తుచేసుకున్నారు.
భారత్-అమెరికా సమగ్ర వ్యూహాత్మక అంతర్జాతీయ భాగస్వామ్యానికి రెండు దేశాలలో ఉమ్మడి ప్రజాస్వామ్య విలువలు, చట్టాలపట్ల గౌరవం, ప్రజల మధ్య బలమైన సంబంధాలు పునాదిగా ఉన్నాయని ఈ సందర్భంగా ప్రధానితోపాటు అమెరికా కాంగ్రెస్ ప్రతినిధి బృందం ఏకాభిప్రాయం వ్యక్తం చేయడం గమనార్హం.
(
ప్రధాన మంత్రి కార్యాలయం
ప్రముఖ సంతూర్ విద్వాంసుడు పండిత్ శివ్ కుమార్ శర్మ గారి కన్నుమూత పట్లసంతాపం తెలిపిన ప్రధాన మంత్రి
ప్రముఖ సంతూర్ విద్వాంసుడు పండిత్ శివ్ కుమార్ శర్మ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘పండిత్ శివ్ కుమార్ శర్మ గారి మరణం తో మన సాంస్కృతిక జగత్తు కు తీరని నష్టం వాటిల్లింది. ఆయన సంతూర్ కు ప్రపంచ స్థాయి లో ప్రజాదరణ ను సంపాదించి పెట్టారు. ఆయన సంగీతం రాబోయే తరాల వారి ని సైతం సమ్మోహితుల ను చేస్తూనే ఉంటుంది. ఆయన తో నేను జరిపిన మాటామంతీ నాకు ఎంత బాగా జ్ఞాపకం ఉంది. ఆయన కుటుంబాని కి, ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.45 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 2.27 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,45,65,325
|
|
అందుబాటులోని నిల్వలు
|
|
2,27,79,350
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.45 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 2.27 కోట్లకు పైగా  డోసులు అందుబాటులో ఉన్నాయి.
భూ శా స్త్ర మంత్రిత్వ శాఖ
పశ్చిమ మధ్య దక్షిణ రాయలసీమ, దాని పరిసర ప్రాంతాలలో తీవ్ర వాయుగుండం రానున్న ఆరు గంటలలో ఉత్తర దిక్కుగా కదిలి వాయుగుండంగా ఆ తరువాత 12 గంటల్లో అల్పపీడనంగా మారే అవకాశం
దీని ప్రభావంతో ఆంధ్రప్రదేశ్ లోని చిత్తూరు, కర్నూలు, ప్రకాశం, కడప, నెల్లూరు జిల్లాలు వాటి పరిసర ఆగ్నేయ తెలంగాణా జిల్లాలలో 26 న దాదాపు
అన్ని ప్రాంతాలు / అనేక ప్రాంతాలలో భారీ నుంచి అతి భారీ వర్షాలు కురిసే అవకాశం
ఉత్తర తమిళనాడు జిల్లాలు, ఆంధ్రప్రదేశ్ లోని మిగిలిన జిల్లాలు మరియు ఆగ్నేయ తెలంగాణా జిల్లాల్లో కొన్ని ప్రాంతాలలో అక్కడక్కడ భారీ వర్షాలు
కురిసే అవకాశం
పశ్చిమ మధ్య బంగాళాఖాతం దాని పరిసర ప్రాంతాలు ఆగ్నేయ బంగాళాఖాతంలో ఆంధ్రప్రదేశ్ తీరం , తమిళనాడు ఉత్తర తీరప్రాంతాల వెంబడి సముద్రం
అల్లకల్లోలంగా ఉంటూ ఆరుగంటల తరువాత సాధారణ స్థితికి చేరుకుంటుంది.
దక్షిణ రాయలసీమ, దాని పరిసర ప్రాంతాలలో ఏర్పడిన తీవ్ర వాయుగుండం గత ఆరుగంటల్లో గంటకి 13 కిలోమీటర్ల వేగంతో కదులుతూ భారత కాలమానం 1730 గంటలకు
(దక్షిణ రాయలసీమ, దాని పరిసర ప్రాంతాలలో తిరుపతికి 30 కిలోమీటర్ల దూరంలో పశ్చిమ నైరుతి ప్రాంతంలో, చెన్నైకి పశ్చిమ వాయవ్య దిశలో 115 కిలోమీటర్ల దూరంలోను కేంద్రీకృతమై ఉంది . ఇది వాయవ్య దిశలో కదిలి రానున్న ఆరుగంటలలో
వాయుగుండంగాను ఆ తరువాత 12 గంటలలో అల్పపీడనంగాను మారుతుంది.
హెచ్చరికలు :
 వర్షపాతం
దీని ప్రభావంతో ఆంధ్రప్రదేశ్ లోని చిత్తూరు, కర్నూలు, ప్రకాశం, కడప, నెల్లూరు జిల్లాలు వాటి పరిసర ఆగ్నేయ తెలంగాణా జిల్లాలలో 26 న దాదాపు అన్ని ప్రాంతాలు / అనేక ప్రాంతాలలో భారీ నుంచి అతి భారీ వర్షాలు
కురిసే అవకాశం ఉంది . ఇదేసమయంలో ఉత్తర తమిళనాడు జిల్లాలు, ఆంధ్రప్రదేశ్ లోని మిగిలిన జిల్లాలు మరియు ఆగ్నేయ తెలంగాణా జిల్లాల్లో కొన్నిప్రాంతాలలో అక్కడక్కడ భారీ వర్షాలు కురుస్తాయి.
 పశ్చిమ మధ్య బంగాళాఖాతం దాని పరిసర ప్రాంతాలు ఆంధ్రప్రదేశ్ దక్షిణతీరం మరియు దానికి ఆనుకుని ఉన్న తమిళనాడు ఉత్తర తీర ప్రాంతాలలో సముద్రం రానున్న ఆరు గంటలలో గంటకి 45 నుంచి 55 వేగంతో ఒకోసారి గంటకి 65 కిలోమీటర్ల వేగంతోనూ గాలులు వీస్తాయి. ఆ తరువాత సాధారణ స్థాయికి
చేరుకుంటాయి.
 ఆంధ్రప్రదేశ్ లోని చిత్తూరు, కడప,నెల్లూరు జిల్లాలలోను , తమిళనాడు లోని వెల్లూర్, రాణీపేట, తిరువళ్లూరు జిల్లాల్లో గంటకి 50 నుంచి 60 కిలోమీటర్ల వేగంతోనూ ఒకోసారి 70 కిలోమీటర్ల వేగంతోనూ పెనుగాలులు
వీస్తాయి. ఆ తరువాత సాధారణ పరిస్థితి ఏర్పడుతుంది. పూర్తి వివరాలను visit www.rsmcnewdelhi.imd.gov.in , www.mausam.imd.gov.in పొందవచ్చును.
 సముద్ర పరిస్థితి పశ్చిమ మధ్య బంగాళాఖాతం దాని పరిసర ప్రాంతాలు ఆంధ్రప్రదేశ్ దక్షిణ తీరం మరియు దానికి ఆనుకుని ఉన్న తమిళనాడు ఉత్తర తీర ప్రాంతాలలో సముద్రం రానున్న ఆరు గంటలలో అల్లకల్లోలంగా ఉంటుంది. పూర్తి వివరాలకు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 203.60 కోట్ల డోసులు  అందించారు
గత 24 గంటల్లో 38,63,960 డోసులు అందించారు
దేశవ్యాప్త క్రియాశీల కేసుల సంఖ్య 1,43,988
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.48%
గత 24 గంటల్లో 22,697 మంది కోలుకున్నారు. దీంతో, కోలుకున్నవారి మొత్తం సంఖ్య 4,33,09,484 కు పెరిగింది.
గత 24 గంటల్లో 20,409 కొత్త కేసులు నమోదయ్యాయి.
రోజువారీ పాజిటివిటీ రేటు 5.12%
వారపు పాజిటివిటీ రేటు 4.82%
గత 24 గంటల్లో చేసిన 3,98,761 కొవిడ్ పరీక్షలతో కలిపి ఇప్పటివరకు 87.44 కోట్ల పరీక్షలు చేశారు.
కార్మిక, ఉపాధికల్పన మంత్రిత్వ శాఖ
సామాజిక న్యాయాన్ని ప్రోత్సహిస్తూ లేబర్ మార్కెట్లో వివక్షను తొలగించడానికి ప్రభుత్వ కార్యక్రమాలను శ్రీ భూపేందర్ యాదవ్ వివరించారు
జూన్ 14న జెనీవాలో సామాజిక న్యాయాన్ని ప్రోత్సహించడంపై ఐ ఎల్ ఓ నిర్వహించిన వరల్డ్ ఆఫ్ వర్క్ సమ్మిట్లో కేంద్ర కార్మిక మరియు ఉపాధి మరియు పర్యావరణం, అటవీ మరియు వాతావరణ మార్పుల మంత్రి శ్రీ భూపేందర్ యాదవ్ ప్యానెల్ చర్చలో పాల్గొన్నారు. చర్చల సందర్భంగా శ్రీ యాదవ్ లేబర్ మార్కెట్లలో వివక్షను తొలగించడానికి ప్రధానమంత్రి నాయకత్వంలో ప్రభుత్వం తీసుకున్న చర్యలను హైలైట్ చేశారు.
మా శ్రామిక వర్గంలో మహిళలను ఎక్కువగా తీసుకోవడం కోసం భారతదేశంలో వేతనంతో కూడిన ప్రసూతి సెలవులను 12 వారాల నుండి 26 వారాలకు పెంచామని, 50 లేదా అంతకంటే ఎక్కువ మంది ఉద్యోగులు ఉన్న సంస్థల్లో తప్పనిసరిగా క్రెష్ సౌకర్యాలను కల్పించామని, తగిన భద్రతా చర్యలతో రాత్రి షిఫ్టులలో మహిళా కార్మికులను అనుమతిస్తున్నామని శ్రీ యాదవ్ చెప్పారు.
సామాజిక భద్రత ప్రయోజనాలను అసంఘటిత కార్మికులకు కూడా అందించడానికి దేశం ప్రయత్నాలు చేస్తోందని శ్రీ యాదవ్ అన్నారు. సామాజిక భద్రతను అందరికీ విస్తరింపజేసే దిశగా ఈ-శ్రమ్ పోర్టల్ ఒక ముందడుగు అని ఆయన అన్నారు. ప్రభుత్వం కూడా దీని కోసం కార్మికులను నైపుణ్యం, నైపుణ్యం మరియు పునః నైపుణ్య శిక్షణ నిస్తోందని ఆయన అన్నారు.
111వ అంతర్జాతీయ కార్మిక సదస్సు సందర్భంగా జెనీవాలో యజమానులు మరియు ఉద్యోగుల సంఘాలతో శ్రీ యాదవ్ త్రైపాక్షిక పరస్పర చర్చను నిర్వహించారు. మంత్రి వారి సమస్యలను విని, కార్మికుల సంక్షేమం మరియు వ్యాపార సౌలభ్యం రెండింటికీ ప్రభుత్వం ఎలా కృషి చేస్తుందో వారికి వివరించారు.
111వ అంతర్జాతీయ కార్మిక సదస్సులో భాగంగా జెనీవాలో జరిగిన బ్రిక్స్ విందుకు కూడా శ్రీ యాదవ్ హాజరయ్యారు. బ్రిక్స్ దేశాలు పంచుకున్న ఉత్తమ పద్ధతులు మరియు అనుభవాలు కార్మికులకు మంచి పని పద్దతులు మరియు సామాజిక రక్షణను ప్రోత్సహించడంలో ముఖ్యమైన పాత్ర పోషిస్తాయని ఆయన పేర్కొన్నారు.
బ్రిక్స్ ఆర్థిక భాగస్వామ్య వ్యూహం 2025 నేపథ్యంలో బ్రిక్స్ ఉత్పాదకత ఆవరణ వ్యవస్థల కోసం ఉమ్మడి వేదికను ఏర్పాటు చేసేందుకు దక్షిణాఫ్రికా ప్రతిపాదించిన ప్రతిపాదనకు భారతదేశం మద్దతు ఇస్తుందని శ్రీ యాదవ్ చెప్పారు.
ఆర్థిక మంత్రిత్వ శాఖ
సుమారు 94 కోట్ల రూపాయల ఇన్-పుట్ క్రెడిట్ మోసానికి పాల్పడిన వ్యక్తిని అరెష్టు చేసిన - ఢిల్లీ సి.జి.ఎస్.టి. అధికారులు
తన స్నేహితులు / ఉద్యోగుల గుర్తింపు పత్రాలను ఉపయోగించి నకిలీ సంస్థలను సృష్టించడం, నిర్వహించడం వంటి అక్రమ కార్యకలాపాల్లో పాల్గొన్న శ్రీ క్రిషన్ కుమార్ పై సేకరించిన విశ్లేషణ, నిఘా సమాచారం ఆధారంగా సి.జి.ఎస్.టి. ఢిల్లీ-నార్త్ కమిషనరేట్ అధికారులు కేసు నమోదు చేశారు.
ఇంతవరకు నిర్వహించిన దర్యాప్తు ప్రకారం - శ్రద్దా ట్రేడర్స్; అంశారా ఇంపెక్స్; విజేతా ఎంటర్ ప్రైజస్; ఎస్.ఎం.ఏజెన్సీస్; దీపాషా సేల్స్ అనే పేర్లతో మొత్తం ఐదు నకిలీ సంస్థలను అతను సృష్టించి, వెన్న / నెయ్యి / నూనె వంటి వస్తువులను సరఫరా చేస్తున్నట్లుగా వస్తువులు లేకుండా బిల్లులు జారీ చేసి, సుమారు 94 కోట్ల రూపాయల మేర, అనుమతి లేని ఇన్-పుట్ క్రెడిట్  ప్రయోజనం పొందినట్లు తెలిసింది.
అతని నివాసంలో జరిపిన సోదాల్లో - ఎ.టి.ఎం. కార్డులు; సంతకం చేసిన చెక్కులు; బ్యాంకు పత్రాలు; ఈ నకిలీ సంస్థల స్టాంపులతో పాటు, ఈ-వే బిల్లుల్లో పేర్కొన్న రవాణా సంస్థకు చెందిన స్టాంపు, నకిలీ సంస్థల నమోదుకు ఉపయోగించిన మొబైల్ ఫోన్లు, సిమ్ కార్డులు, వాటి అట్ట పెట్టెలను, నేరారోపణకు సంబంధించిన ఇతర పత్రాలను స్వాధీనం చేసుకున్నారు.
పైన పేర్కొన్న వివరాల నేపథ్యంలో, శ్రీ క్రిషన్ కుమార్, సి.జి.ఎస్.టి. చట్టం, 2017 లోని సెక్షన్ 132   కింద పేర్కొన్న నేరానికి పాల్పడ్డారు. దీని ప్రకారం, సి.జి.ఎస్.టి. చట్టం, 2017 లోని సెక్షన్ 69  లోని నిబంధనల ప్రకారం అతన్ని 2021 మార్చి, 25వ తేదీన అరెస్టు చేశారు. డ్యూటీ మేజిస్ట్రేట్, అతనిని, 14 రోజుల జ్యుడీషియల్ కస్టడీకి పంపారు. తదుపరి దర్యాప్తు ప్రక్రియ కొనసాగుతోంది.
సి.జి.ఎస్.టి. ఢిల్లీ జోన్, 2020-21 ఆర్థిక సంవత్సరంలో, సుమారు 5,310 కోట్ల రూపాయల మేర, జి.ఎస్.టి. ఎగవేతకు సంబంధించిన వివిధ కేసుల్లో, మొత్తం 40 మందిని అరెస్టు చేసిన విషయాన్ని,ఈ సందర్భంగా, ఇక్కడ, ప్రస్తావించాల్సిన అవసరం ఉంది.
పౌర విమానయాన మంత్రిత్వ శాఖ
ఎన్.పి.ఎన్.టి అనువర్తిత డ్రోన్కార్యకలాపాలకు సంబంధించి 166 అదనపు గ్రీన్ జోన్ స్థలాలకు ఆమోదం
నో పర్మిషన్ - నో టేకాఫ్ నిబంధనల అనువర్తిత డ్రోన్ కార్యకలాపాలకు సంబంధించి కేంద్ర పౌరవిమానయాన మంత్రిత్వశాఖ అదనంగా 166 గ్రీన్ జోన్లకు అనుమతి మంజూరు చేసింది. దేశంలో డ్రోన్ కార్యకలాపాలను సజావుగా సాగేలా చేయడానికి వీలుగా , అలాగే డ్రోన్ కార్యకలాపాలను ప్రోత్సహించేందుకు ఈ నిర్ణయం తీసుకున్నారరు. ఇప్పుడు కొత్తగా అనుమతించిన జోన్లు గతంలో అనుమతించిన 66 గ్రీన్ జోన్లకు అదనంగా వచ్చినవి. కొత్తగా అనుమతించి గ్రీన్ జోన్ ప్రదేశాలను డిజిటల్ స్కై ప్లాట్ఫామ్  లో చూడచ్చు.
డిజిసిఎ ఆదేశాల ప్రకారం, ఎన్ పి ఎన్ టి  నిబంధనల అనువర్తింపుతో ప్రతి నానో మినహా రిమోట్లీ పైలెటెడ్ ఎయిర్ క్రాఫ్ట్ ల విషయంలో డిజిటల్ స్కై ప్లాట్ఫాం ద్వారా దేశంలో వినియోగానికి ముందస్తు అనుమతి తీసుకోవాలి.
ఈ ఫ్రేమ్ వర్క్ క్రింద ఈ సదుపాయాన్ని వినియోగించుకునేవారు తప్పనిసరిగా ఆన్లైన్ పోర్టల్లో నమోదు చేయించుకోవాలి. ఈపోర్టల్ రిమోట్ లీ పైలెటెడ్ ఎయిర్ క్రాఫ్ట్కు సంబంధింఇ జాతీయ మానవ రహిత ట్రాఫిక్ మేనేజ్మెంట్ గా వ్యవహరిస్తుంది. ఈ ఆమోదిత గ్రీన్ జొన్లలో ఆయా డ్రోన్లు ఎగరాలంటే డిజిటల్ స్కై పోర్టల్ లేదా యాప్ ద్వారా సమయం, లొకేషన్కు సంబంధించి ముందస్తు సమాచారం పొందుపరచాల్సి ఉంటుంది.
డ్రోన్ ప్లైట్స్ గ్రీన్ జోన్లో ఎగిరేటపుడు అవి 2021 మార్చి 12 నాటి అన్ మ్యాన్డ్ ఎయిర్ క్రాఫ్ట్ సిస్టమ్  రూల్స్ 2021 ను, పౌర విమానయాన మంత్రిత్వశాఖ ఆదేశాలు, మార్గదర్శకాలను తప్పనిసరిగా పాటించాల్సి ఉంటుంది.
ఆమోదం పొందిన గ్రీన్ జోన్ ప్రదేశాలకు సంబంధించిన జాబితా కింద చూడవచ్చు.
|
|
రాష్ట్రం,
|
|
ప్రదేశాల సంఖ్య
|
|
ఆంధ్రప్రదేశ్,
|
|
04
|
|
ఛత్తీస్ఘడ్
|
|
17
|
|
గుజరాత్
|
|
02
|
|
జార్ఖండ్
|
|
30
|
|
కర్ణాటక
|
|
06
|
|
మధ్యప్రదేశ్
|
|
24
|
|
మహారాష్ట్ర
|
|
22
|
|
ఒడిషా
|
|
30
|
|
పంజాబ్
|
|
01
|
|
రాజస్థాన్
|
|
06
|
|
తమిళనాడు
|
|
07
|
|
తెలంగాణ
|
|
09
|
|
ఉత్తరప్రదేశ్
|
|
08
ఆమోదం పొందిన ప్రదేశాల గ్రీన్ జోన్ల పేర్ల జాబితా కోసం క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
తగ్గుదల బాటలో చికిత్సపొందుతున్న కేసులు;
136 రోజుల తరువాత 4.10 లక్షల దిగువకు
8 రోజులుగా కొత్త కేసులకంటే కోలుకున్నవారు అధికం
భారతదేశంలో కోవిడ్ చికిత్సపొందుతున్నవారి సంఖ్య 4.1 లక్షల కంటే దిగువకు చేరి ప్రస్తుతం 4,09,689 దగ్గర ఉంది. 136 రోజుల తరువాత ఇదే చాలా తక్కువ. ఈ ఏడాది జులై 22న 4,11,133మంది చికిత్సలో ఉన్నట్టు నమోదైంది. కొత్త కేసులకంటే కోలుకుంటున్నవారు ఎక్కువగా ఉండటం వలనే ఈ ధోరణి సాధ్యమైంది. ఫలితంగా చికిత్సలో ఉన్నవారి సంఖ్య తగ్గుతూ వచ్చింది. దేశంలో ఇప్పటిదాకా నమోదైన పాజిటివ్ కేసులలో 4.26% మాత్రమే ఇంకా చికిత్సలో ఉన్నట్టు లెక్క. కొత్తగా కోలుకున్నవారు ఎక్కువగా ఉండటం వలన చికిత్సలో ఉన్నవారి సంఖ్య 6,393 తగ్గింది.
గడిచిన ఎనిమిది రోజులుగా రోజు వారీ నమోదవుతున్న కొత్త కేసులకంటే కోలుకున్నవారే ఎక్కువగా ఉంటున్నారు. గత 24 గంటలలో నమోదైన కొత్త కేసులు 36,652 కాగా కోలుకున్నవారు 42,533 మంది. ఇలా కోలుకుంటున్నవారి సంఖ్య ఎక్కువగా ఉండటం వల్ల మొత్తం కేసులలో కోలుకున్నవారి శాతం పెరుగుతూ ప్రస్తుతం 94.28% కు చేరింది.
ఇప్పటివరకు కోవిడ్ బారిన పడి కోలుకున్నవారి మొత్తం సంఖ్య 9,058,822 కి చేరింది. కోలుకున్నవారికి, ఇంకా చికిత్సలో ఉన్నవారికి మధ్య తేడా 86.50 లక్షలకు చేరువగా ప్రస్తుతం 8,649,133 దగ్గర ఉంది. కోలుకున్నవారిలో 78.06% మంది పది రాష్ట్రాలకు చెందినవారుగా తేలింది. మహారాష్ట్రలో అత్యధికంగా ఒకే రోజు 6,776 మంది కోలుకోగా కేరళలో 5,496 మంది, ఢిల్లీలో 4,862 మంది కోలుకున్నారు.
కొత్తగా పాజిటివ్ గా తేలిన కేసులలో 76.90% కేవలం 10 రాష్ట్రాలు, కేంద్రపాలిత ప్రాంతాల్లోనే నమోదయ్యాయి. కేరళలో అత్యధికంగా 5,718 కొత్త కేసులు రాగా, మహారాష్ట్రలో 5,229 , ఢిల్లీలో 4,067 వచ్చాయి.
గత 24 గంటలలో 512 మంది చనిపోయారు,. వీరిలో 78.32% మంది పది రాష్ట్రాలకు చెందినవారే కాగా మహారాష్ట్రలో అత్యధికంగా 127 మరణాలు, ఆ తరువాత ఢిల్లీలో 73. పశ్చిమ బెంగాల్ లో 52 నమోదయ్యాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2023-24లో మూడు రాష్ట్రాల్లో 12.21 ఎల్ఎంటీ ధాన్యం సేకరణ, 99,675 మంది రైతులకు లబ్ధి
ఖరీఫ్ మార్కెటింగ్ సీజన్  2023-24 ఇటీవలే ప్రారంభమైంది. ఈ సీజన్లో 03.10.2023 వరకు, తమిళనాడు, పంజాబ్, హరియాణా రాష్ట్రాల నుంచి 12.21 లక్షల మెట్రిక్ టన్నుల వరి ధాన్యాన్ని సేకరించారు. దీనివల్ల, 99,675 మంది రైతులు కనీస మద్దతు ధరతో 2,689.77 కోట్ల రూపాయల ప్రయోజనం పొందారు.
ఆరోగ్య, కుటుంబ సంక్షేమ మంత్రిత్వ శాఖ
15 వరోజు కోవిడ్-19 టీకాల తాజా సమాచారం
దేశవ్యాప్తంగా 37 లక్షలమందికి పైగా ఆరోగ్యకార్తలకు టీకాలు
సాయంత్రం 7 వరకు 2,06,130 మందికి టీకాలు
దేశవ్యాప్తంగా కోవిడ్ టీకాలు వేయించుకున్న ఆరోగ్య సిబ్బంది సంఖ్య 37 లక్షలు దాటింది. ఈ సాయంత్రం 7 గంటల వరకు
37,06,157 మంది టీకాలు వేయించుకున్నట్టు తాత్కాలిక నివేదిక చెబుతోంది. ఇప్పటివరకు మొత్తం 68,830
శిబిరాలు నిర్వహించగా నేడు 15వ రోజు సాయంత్రం 7 వరకు 5,143 శిబిరాలు జరిగాయి. రాత్రి పొద్దుపోయాక తుది
నివేదిక అందుతుంది.
పది లక్షల లక్ష్యం చేరుకోవటంలోనే కాకుండా ఆ తరువాత 20, 30 లక్షల లక్ష్యాలను సైతం భారతదేశం చాలా వేగంగా
చేరుకుంది. టీకాల కార్యక్రమం చేపట్టిన అనేక దేశాలు ఈ లక్ష్యాలు చేరుకోవటానికి కూడా 40-45 రోజులు పట్టాయి.
|
|
క్రమసంఖ్య
|
|
రాష్టం/కేంద్రపాలితప్రాంతం
|
|
టీకా లబ్ధిదారులు
|
|
1
|
|
అండమాన్, నికోబార్ దీవులు
|
|
2727
|
|
2
|
|
ఆంధ్రప్రదేశ్
|
|
1,86,581
|
|
3
|
|
అరుణాచల్ ప్రదేశ్
|
|
9,512
|
|
4
|
|
ఆస్సాం
|
|
38,106
|
|
5
|
|
బీహార్
|
|
1,45,231
|
|
6
|
|
చండీగఢ్
|
|
3447
|
|
7
|
|
చత్తీస్ గఢ్
|
|
72,707
|
|
8
|
|
దాద్రా, నాగర్ హవేలి
|
|
692
|
|
9
|
|
డామన్, డయ్యూ
|
|
391
|
|
10
|
|
ఢిల్లీ
|
|
56,757
|
|
11
|
|
గోవా
|
|
3391
|
|
12
|
|
గుజరాత్
|
|
2,44,398
|
|
13
|
|
హర్యానా
|
|
1,25,898
|
|
14
|
|
హిమాచల్ ప్రదేశ్
|
|
27,734
|
|
15
|
|
జమ్మూ కశ్మీర్
|
|
26,634
|
|
16
|
|
జార్ఖండ్
|
|
40,680
|
|
17
|
|
కర్నాటక
|
|
3,15,343
|
|
18
|
|
కేరళ
|
|
1,58,687
|
|
19
|
|
లద్దాఖ్
|
|
1128
|
|
20
|
|
లక్షదీవులు
|
|
807
|
|
21
|
|
మధ్యప్రదేశ్
|
|
2,73,872
|
|
22
|
|
మహారాష్ట
|
|
2,69,064
|
|
23
|
|
మణిపూర్
|
|
3987
|
|
24
|
|
మేఘాలయ
|
|
4324
|
|
25
|
|
మిజోరం
|
|
9346
|
|
26
|
|
నాగాలాండ్
|
|
3,993
|
|
27
|
|
ఒడిశా
|
|
2,06,424
|
|
28
|
|
పుదుచ్చేరి
|
|
2736
|
|
29
|
|
పంజాబ్
|
|
57,499
|
|
30
|
|
రాజస్థాన్
|
|
3,26,745
|
|
31
|
|
సిక్కిం
|
|
2020
|
|
32
|
|
తమిళనాడు
|
|
1,01,840
|
|
33
|
|
తెలంగాణ
|
|
1,66,606
|
|
34
|
|
త్రిపుర
|
|
29,796
|
|
35
|
|
ఉత్తరప్రదేశ్
|
|
4,63,793
|
|
36
|
|
ఉత్తరాఖండ్
|
|
28,380
|
|
37
|
|
పశ్చిమ బెంగాల్
|
|
2,42,761
|
|
38
|
|
ఇతరములు
|
|
52,120
|
|
|
|
దేశం మొత్తం
|
|
37,06,157
టీకా అనంతరం ప్రభావం కనబడిన కేసులు సాయంత్రం 7 గంటలవరకు 71 నమోదయ్యాయి.
నీతి ఆయోగ్
ఆన్లైన్ వివాదాల పరిష్కార వేదిక వేగవంతం
నీతి ఆయోగ్ ఆధ్వర్యంలో వర్చువల్ సమావేశం
వివాదాలను తక్కువ ఖర్చుతో, సమర్థవంతంగా పరిష్కరించనున్న ఓడీఆర్
దేశానికి ఓడీఆర్ అందించే అవకాశాన్ని గుర్తించిన ప్రారంభ సమావేశం
దేశంలో ఆన్లైన్ వివాదాల పరిష్కారాల వేగవంతం కోసం అడుగులు పడుతున్నాయి. ఇందుకోసం.., అగామి, ఓమిద్యార్ నెట్వర్క్ ఇండియా సహకారంతో, సంబంధిత వర్గాలతో జూన్ 6వ తేదీన వర్చువల్ సమావేశాన్ని నీతి ఆయోగ్ ఏర్పాటు చేసింది.
ఓడీఆర్ అనేది ఆన్లైన్ వివాదాల పరిష్కార విధానం. చిన్న, మధ్యస్థ విలువైన కేసులను సాంకేతిక పరిజ్ఞానంతో పరిష్కరిస్తుంది. న్యాయస్థానాలన్నీ డిజిటలైజ్ అవుతున్నప్పటికీ.., మరింత ప్రభావవంతమైన, సహకార విధానాల అవసరం ఉంది. ఈ నేపథ్యంలో, వివాదాలను తక్కువ ఖర్చుతో, సమర్థవంతంగా ఓడీఆర్ పరిష్కరిస్తుంది.
ఆన్లైన్ వివాదాలను పరిష్కరంచేందుకు ప్రయత్నాలు జరుగుతున్నాయని భరోసా ఇచ్చేలా, సంబంధిత వర్గాలు కలిసి పనిచేసే ఒప్పందమే ఈ సమావేశ కారణం.
సహకార ప్రయత్నాలకు ఈ సమావేశం ప్రారంభం అవుతుందని, సాంకేతిక పరిజ్ఞానాన్ని న్యాయం కోసం సమర్థవంతంగా, తక్కువ ఖర్చుతో ఉపయోగించుకునేందుకు దోహదపడుతుందని స్వాగత ప్రసంగంలో నీతి ఆయోగ్ సీఈవో అమితాబ్ కాంత్ చెప్పారు.
కేసులను చూసే దృక్కోణంలో మార్పు అవసరమని, వివాద పరిష్కారాలను ఒక స్థలానికో, న్యాయస్థానానికో పరిమితం చేయకూడదని, ప్రయోజనం పొందే సేవగా చూడాలని జస్టిస్ చంద్రచూడ్ అన్నారు.
ఓడీఆర్ ద్వారా మొదటగా కొవిడ్ సంబంధిత కేసులను పరిష్కరిద్దామని, ప్రజలు కూడా అదే కోరుకుంటున్నారని జస్టిస్ సంజయ్ కిషన్ కౌల్ సూచించారు. ఆర్థిక వ్యవస్థ పునరుజ్జీవనం కోసం ఇది ముఖ్యమన్నారు.
వివాదల పరిష్కారంలో ఓడిఆర్ను ఐచ్ఛికం చేస్తే లక్ష్యం నెరవేరదని, కొన్ని ప్రత్యేక సందర్భాలలో దానిని తప్పనిసరి చేయాలని జస్టిస్ ఇందు మల్హోత్ర చెప్పారు. దీనివల్ల ఇదొక నామమాత్ర ప్రక్రియగా కక్షిదారులు భావించరన్నారు.
ఓడీఆర్తో సౌకర్యవంతం, కచ్చితత్వం ఉండడంతోపాటు, సమయం, డబ్బు ఆదా అవుతాయని విశ్రాంత న్యాయమూర్తి జస్టిస్ ఏకే సిక్రి వివరించారు.
ఆన్లైన్ పరిష్కారాలు వివిధ పరిశ్రమలు, దేశంలోని వివిధ ప్రాంతాలకు చేరడానికి, ప్రజాసంఘాలకు మద్దతు ఇవ్వడానికి ప్రైవేటు ఓడీఆర్, ఏడీఆర్ ప్రొవైడర్లు మరింత విస్తరించాల్సిన అవసరం ఉందని కేంద్ర న్యాయ కార్యదర్శి అనూప్ కుమార్ అన్నారు. ఈ విషయంలో ప్రభుత్వం విశాల దృక్పథంతో ఉందన్నారు. ఇన్ఫోసిస్ నాన్ ఎగ్జిక్యూటివ్ ఛైర్మన్ నందన్ నీలేకని, ఓడీఆర్ ప్రపంచస్థాయి మార్గదర్శకుడు కొలిన్ రూల్, అగామీ సహ వ్యవస్థాపకుడు సచిన్ మల్హన్ కూడా ఈ వర్చువల్ సమావేశంలో పాల్గొని తమ అభిప్రాయాలు వెల్లడించారు.
భారతదేశానికి ఓడీఆర్ అందించే అవకాశాన్ని ఈ ప్రారంభ సమావేశం గుర్తించింది. దీనిని సాధించేందుకు, రాబోయే వారాల్లో సంబంధిత వర్గాలతో మరిన్ని చర్యలు చేపట్టనున్నారు. వివిధ కోణాల్లో న్యాయ తీర్పుల పరివర్తన కోసం స్థిరమైన సమర్థవంతమైన, సహకార విధానంలో కసరత్తులు జరగనున్నాయి.
(Visitor Counter : 277